Ego Willermus dominus Montis Sancti Johannis notum facio presentibus et futuris quod Hugo de Archonceio frater meus cantor Eduensis assensu et voluntate fratris nostri videlicet Pontii domini de Charne dedit in vadimonium fratribus Cisterciensibus pro L libris Proviniensium pasturas de Arconceio et de potestate eiusdem ville scilicet pasturas de Huilleio. Pasturas de Juilleio Leschanaus. Pasturas de Cummaisi et usagia nemorum et aquarum ad usus pastorum et peccorum suorum et liberum transitum per serreiam que est inter Arconceium et Huilleium. Et si ipsi fratres vel peccora eorum dampnum alicui intulerint non aliud ab eis requiretur quam ut sine lege et qualibet exactione dampnum illatum restituant. Has quidem pasturas alia peccora non intrabunt nisi Cisterciensium exceptis peccoribus predictarum villarum que usagia sua habent in ipsis pasturis. Quam diu vero Cistercienses hanc wageriam tenuerint maior de Arconceio singulis annis habebit ab ipsis fratribus pro una cappa quinque solidos Divionensium. Habebunt autem annuatim quam diu hec conventio duraverit singulos caseos isti quorum nomina subscripta sunt. Scilicet Hugo miles caseum unum. Sororia eius caseum unum. Mater Hugonis caseum unum. Willermus caseum unum. Hunbertus de Roia caseum unum. Maior Huilleii caseum unum. Et sciendum quod ista vuageria non poterit redimi nisi de marcio in marcium. Et si moneta Proviniensis quando ista wageria redimetur deciderit a penso vel lege marca boni argenti solvetur pro XLVII solidis. Hanc autem conventionem me manutenere promisi quicquid de fratre meo Hugone de Arconceio contigerit et ut rata sit et concussa eam de assensu et voluntate factam presentis scripti patrocinio roboravi. Huius rei testes domnus Guido abbas Cistercii, Audo prior, Pontius cellerarius, Nicholaus grangiarius, Guido de Duabus Piris monachi Cistercii, Willermus dominus Marigneio et Hugo frater eius, Walterius de Lentilleriis, Bartholomeus de Charmet, Hugo de Belna. Actum est hoc Incarnationis Domine Mo ducentesimo.